14.2.2022.
HR
Službeni list Europske unije
C 73/67
4.
Četvrti tužbeni razlog, koji se temelji na povredi tužiteljičina prava na saslušanje od strane tijela ovlaštenog za sklapanje ugovora prije donošenja odluke i dužnosti brižnog postupanja, pružanja pomoći i dobre uprave. 5.
Peti tužbeni razlog, koji se temelji na pogrešci koju je uprava počinila u okviru postupanja s tužiteljičinim zahtjevom, što je uzrokovalo štetu koja je procijenjena ex aequo et bono na 2 500,00 eura.
Tužba podnesena 29. prosinca 2021.
– QI/Komisija (Predmet T-807/21) (2022/C 73/84) Jezik postupka: francuski Stranke Tužitelj: QI (zastupnik: N. de Montigny, odvjetnica) Tuženik: Europska komisija
Tužbeni zahtjev Tužiteljica od Općeg suda zahtijeva da: — poništi odluku od 26. veljače 2021. glavnog direktora Glavne uprave „Ljudski resursi i sigurnost” o odbijanju tužiteljičine prijave podnesene 25. listopada 2020. na temelju članka 24.
Pravilnika o osoblju; — poništi, prema potrebi, Komisijinu Odluku od 27. rujna 2021. o odbijanju tužiteljičine žalbe od 26. svibnja 2021.; — naloži Komisiji da tužiteljici isplati naknadu pretrpljene štete na ime imovinske i neimovinske štete, a koja je ex aequo et bono procijenjena na 100 000 eura; — naloži Komisiji plaćanje svih troškova postupka.
Tužbeni razlozi i glavni argumenti U prilog osnovanosti tužbe tužiteljica ističe pet tužbenih razloga. 1.
Prvi tužbeni razlog, koji se temelji na preuranjenom odbijanju zahtjeva za pomoć s obzirom na to da je do odbijanja došlo bez pokretanja istrage, bez da su sačekani rezultati tužiteljičina zahtjeva za pristup svojoj medicinskoj dokumentaciji i stoga na povredi prava na učinkovito saslušanje prije donošenja oduke. 2.
Drugi tužbeni razlog, koji se temelji na očitoj pogrešci u ocjeni koja se odnosi na nedostatnost dokaza o postojanju ponašanja suprotnih Pravilniku o osoblju za dužnosnike Europske unije (u daljnjem tekstu: Pravilnik o osoblju).
Tužiteljica ističe istinitost zlostavljanja koje je pretrpila, prekratke postupovne rokove i navodi povredu članka 59.
Pravilnika o osoblju koji ne dopušta kontrole koje su provedene u ovom slučaju od strane liječničke službe. 3.
Treći tužbeni razlog, koji se temelji na povredi članka 41.
Povelje Europske unije o temeljnim pravima, povredi dužnosti pružanja pomoći i brižnog postupanja i tužiteljičina prava na dobru upravu te prava da se s njome postupa pravedno.
Tužiteljica se također poziva na povredu njezinih legitimnih očekivanja. 4.
Četvrti tužbeni razlog, koji se temelji na povredi prava na učinkovito saslušanje jer nije provedena kontradiktorna rasprava u pogledu elemenata koje je ispitao Ured Komisije za istražne radnje i stegovne postupke (IDOC) prije zatvaranja predmeta. 5.
Peti tužbeni razlog, koji se temelji na zahtjevu za naknadu pretrpljene imovinske i neimovinske štete.